НАРУЧИЛАЦ

**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

УПРAВA ЈП ЕПС

**ПРВАИЗМЕНА**

**КОНКУРСНЕ ДОКУМЕНТАЦИЈЕ**

у oтвореном поступку

за јавну набавку добара:

**Лиценце за САП**

бр. 293/2018 (ЈН/1000/0555/2018)

(заведено у ЈП ЕПС број 12.01.375784/13-18 од 10.09.2018. године)

*Београд, Септeмбар, 2018. године*

На основу члана 63. став 5. и члана 54. Закона о јавним набавкама („Сл. гласник РС”, бр. 124/12, 14/15 и 68/15) Комисија је сачинила:

**ПРВА ИЗМЕНА**

**КОНКУРСНЕ ДОКУМЕНТАЦИЈЕ**

за јавну набавку добара:

**Лиценце за САП**

бр. 293/2018 (ЈН/1000/0555/2018)

1.

У конкурсној документацији, у оквиру тачке 6.17.2., врши се измена текста другог става, тако да измењен текст сада гласи:

„Изабрани понуђач је дужан да Наручиоцу достави неопозиву, безусловну (без права на приговор) и на први писани позив наплативу банкарску гаранцију за добро извршење посла у износу од 10% вредности уговора без ПДВ.”

2.

У конкурсној документацији врши се измена Обрасца структуре понуђене цене, на тај начин што се у оквиру табела додају колоне које се односе на цену услуга са ПДВ-ом.

3.

У конкурсној документацији врши се измена Обрасца структуре понуђене цене, на тај начин што се у оквиру Табеле 3, брише део у ком се наводи да се цена приказује у динарима, а сада уписује текст који гласи:

„Цена у\_\_\_\_\_\_\_\_\_\_(унети валуту) без ПДВ“

4.

У конкурсној документацији врши се измена текста Модела Уговора.

5.

У прилогу ове измене налази се измењен Образац структуре цене и Модел Уговора.

6.

Ова измена конкурсне документације се објављује на Порталу УЈН и Интернет страници Наручиоца.

ОБРАЗАЦ 2.

**ОБРАЗАЦ СТРУКУТРЕ ЦЕНЕ**

|  |  |  |  |  |  |  |
| --- | --- | --- | --- | --- | --- | --- |
| Шифра | Опис | Количина | Појединачна цена за лиценце у\_\_\_\_\_  (унети валуту) без ПДВ | Појединачна цена за лиценце у\_\_\_\_\_  (унети валуту) са ПДВ | Укупна цена у\_\_\_\_\_\_\_  (унети валуту) без ПДВ | Укупна цена у\_\_\_\_\_\_\_  (унети валуту) са ПДВ |
| 7003012 | SAP Professional User | 950 |  |  |  |  |
| 7015528 | SAP Application Interface Framework | 2 |  |  |  |  |
| 7016968 | SAP Treasury and Risk Management | 3 |  |  |  |  |
| 7018066 | SAP HANA Runtime edition for Applications & SAP BW | HSAV |  |  |  |  |

|  |  |
| --- | --- |
| УКУПНА ЦЕНА ЗА НАБАВКУ НОВИХ SAP СОФТВЕРСКИХ ЛИЦЕНЦИ БЕЗ ПДВ |  |
| ИЗНОС ПДВ |  |
| УКУПНА ЦЕНА ЗА НАБАВКУ НОВИХ SAP СОФТВЕРСКИХ ЛИЦЕНЦИ СА ПДВ |  |

ТАБЕЛА 2

|  |  |  |
| --- | --- | --- |
| Назив услуге | Цена  у\_\_\_\_\_\_\_\_\_\_  (унети валуту) без ПДВ | Цена  у\_\_\_\_\_\_\_\_\_\_  (унети валуту) са ПДВ |
| 1. . Уписати цену за услугу закупа SAP HEC инфраструктуре за 12 месеци закупа |  |  |
| УКУПНА ЦЕНА УСЛУГЕ ЗАКУПА SAP HEC ИНФРАСТРУКТУРЕ БЕЗ ПДВ |  |  |
| ИЗНОС ПДВ |  |  |
| УКУПНА ЦЕНА УСЛУГЕ ЗАКУПА SAP HEC ИНФРАСТРУКТУРЕ СА ПДВ |  |  |

ТАБЕЛА 3. Уписати укупне цене без ПДВ из Табеле 1 и Табеле 2, припадајући укупан ПДВ и укупну цену са ПДВ:

|  |  |  |  |
| --- | --- | --- | --- |
| ПРЕДМЕТ И БРОЈ НАБАВКЕ  Лиценце за САП,  293/2018 (ЈН/1000/0555/2018) | УКУПНА ЦЕНА БЕЗ ПДВ | ПДВ | УКУПНА ЦЕНА СА ПДВ |
| 1. Укупна цена за набавку нових SAP софтверских лиценци је: | цена  у\_\_\_\_\_\_\_\_\_\_  (унети валуту) без ПДВ |  | цена  у\_\_\_\_\_\_\_\_\_\_  (унети валуту) са ПДВ |
| 2. Укупна цене за услугу закупа SAP HEC инфраструктуре је: | цена  у\_\_\_\_\_\_\_\_\_\_  (унети валуту) без ПДВ |  | цена  у\_\_\_\_\_\_\_\_\_\_  (унети валуту) са ПДВ |
| Према спецификацији добара и пратећих услуга датој у конкурсној документацији укупна цена износи: | цена  у\_\_\_\_\_\_\_\_\_\_  (унети валуту) без ПДВ |  | цена  у\_\_\_\_\_\_\_\_\_\_  (унети валуту) са ПДВ |

|  |  |  |
| --- | --- | --- |
| Датум: | М.П. | Потпис овлашћеног лица понуђача: |
|  |  |  |
|  |  |  |

*Упутство:* Понуђач јасно и недвосмислено уноси све тражене податке у Образац структура цене. Понуђач може уз понуду приложити и додатна документа којима прецизније описује структуре цене и динамику плаћања услуга и пратећих добара. При томе укупна цена услуга и пратећих добара мора укључивати све трошкове које Наручилац има за понуђене услуге о пратећа добра.

1. МОДЕЛ УГОВОРА

*У складу са датим Моделом уговора и елементима најповољније понуде биће закључен Уговор о јавној набавци. Понуђач дати Модел уговора потписује, оверава и доставља у понуди.*

УГОВОРНЕ СТРАНЕ:

1. Јавно предузеће „Електропривреда Србије“ Београд, Улица Балканска 13, Матични број 20053658, ПИБ 103920327, Текући рачун 160-700-13 Banca Intesа ад Београд (у даљем тексту: Купац), које заступа законски заступник Милорад Грчић, в.д. директора

и

1. \_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_, Ул. \_\_\_\_\_\_\_ бр.\_\_ Матични број \_\_\_\_\_\_\_\_\_, ПИБ \_\_\_\_\_\_\_, Текући рачун \_\_\_\_\_ Банка\_\_\_\_\_\_\_\_, (у даљем тексту: Продавац) кога заступа \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_

док су чланови групе/подизвођачи:

1. \_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_, Ул. \_\_\_\_\_\_\_ бр.\_\_ Матични број \_\_\_\_\_\_\_\_\_, ПИБ \_\_\_\_\_\_\_, Текући рачун \_\_\_\_\_ Банка\_\_\_\_\_\_\_\_\_\_\_ кога заступа \_\_\_\_\_\_\_\_\_\_.
2. \_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_, Ул. \_\_\_\_\_\_\_ бр.\_\_ Матични број \_\_\_\_\_\_\_\_\_, ПИБ \_\_\_\_\_\_\_, Текући рачун \_\_\_\_\_ Банка \_\_\_\_\_\_\_\_\_, кога заступа \_\_\_\_\_\_\_\_\_\_.

(у даљем тексту заједно: Уговорне стране)

Закључиле су у Београду, следећи:

**УГОВОР О КУПОПРОДАЈИ ДОБАРА**

Лиценце за САП

Уводне одредбе:

Уговорне стране сагласно констатују:

• да је Наручилац (у даљем тексту: Куоац) спровео, отворени поступак јавне набавке, сагласно члану 32. Закона о јавним набавкама („Службени гласник РС“ број 124/2012, 14/2015 i 68/2015), (у даљем тексту: Закон) за јавну набавку добара и пратећих услуга Лиценце за САП ЈН број 293/2018 (ЈН/1000/0555/2018) (у даљем тексту: Добара),

• да је Позив за подношење понуда у вези предметне јавне набавке објављен на Порталу јавних набавки дана \_\_\_\_\_\_ године, као и на интернет страници Купца добара;

• да Понуда Понуђача (у даљем тексту: Продавац) у отвореном поступку за ЈН број 293/2018 (ЈН/1000/0555/2018), која је заведена код Купца под ЈП ЕПС бројем \_\_\_\_\_\_ од \_\_\_\_\_.2018. године у потпуности одговара захтеву Купца из позива за подношење понуда и Конкурсној документацији ;

• да је Купац, на основу Понуде Продавца и Одлуке о додели Уговора, изабрао Продавца за реализацију испоруке добара,

**ПРЕДМЕТ УГОВОРА**

Члан 1.

Овим Уговором о купопродаји (у даљем тексту: Уговор) Купац и Продавац уређују међусобна права, обавезе и oдгoвoрнoсти у вези са купопродајом добара: Сап лиценце (у даљем тексту: Добра), и то:

1. Испоруку нових SAP софтверских лиценци, са услугама произвођачког одржавања софтвера за SAP софтверске лиценце без накнаде;
2. Услуге закупа SAP HEC инфраструктуре.

Продавац се обавезује да за потребе Купца испоручи добра из става 1. овог члана у уговореном року, у свему према Конкурсној документацији за предметну јавну набавку, Техничкој спецификацији, Понуди Продавца број\_\_\_\_\_\_\_ од \_\_\_\_\_године и Обрасцу структуре цене, који као Прилог 1, 2, 3 и 4 чине саставни део овог Уговора.

Продавац је дужан да предмет Уговора изврши у потпуности и благовремено у складу са целокупним знањем и искуством које поседује, у обиму и квалитету према законским и подзаконским прописима, опште прихваћеним научним и стручним методама и стандардима, као и најбољом праксом који важе за ова добра и услуге, уважавајући активности и пословне циљеве Купца на плану организационих промена у ЕПС групи.

**УГОВОРЕНА ЦЕНА**

Члан 2.

Укупна цена добара и пратећих услуга који су предмет овог Уговора износи \_\_\_\_\_\_\_\_\_\_\_\_\_ динара/ЕУР (*словима\_\_\_\_\_\_\_\_\_\_*),без урачунатог пореза на додату вредност.

* Укупна цена за испоруку нових SAP софтверских лиценци са услугама произвођачког одржавања софтвера за SAP софтверске лиценце без накнаде је: \_\_\_\_\_\_\_\_\_\_\_\_\_\_\_\_\_\_\_\_\_\_ динара/ЕУР (*словима\_\_\_\_\_\_\_\_\_\_*),без урачунатог пореза на додату вредност.
* Укупна цена за Услуге закупа SAP HEC инфраструктуре је: \_\_\_\_\_\_\_\_\_\_\_\_\_\_\_\_\_\_\_\_\_\_ динара/ЕУР (*словима\_\_\_\_\_\_\_\_\_\_*),без урачунатог пореза на додату вредност.

На вредност добара и пратећих услуга обрачунава се припадајући порез на додату вредност у складу са прописима Републике Србије.

Јединичне цене добара и пратећих услуга које су предмет овог Уговора су фиксне за цео уговорени период и не могу се мењати.

**НАЧИН И УСЛОВИ ПЛАЋАЊА**

Члан 3.

Издавање рачуна од стране Продавца врши се у року од 3 (словима: три) дана од дана потписивања Документа (извештаја/записника/протокола) о квантитативном и квалитативном пријему добара/услуга за сваку појединачну фазу испоруке (у даљем тексту: Записник) од стране Купца.

Плаћање уговорене вредности из става 1. овог члана вршиће сe у року до 45 (словима: четрдесетпет) дана од датума пријема исправног рачуна издато од стране Продавца на бази прихваћеног и верификованог Документа (извештаја/записника/протокола) о квантитативном и квалитативном пријему добара/услуга за сваку појединачну фазу испоруке од стране Купца.

Плаћање за сваку појединачну фазу испоруке софтверских лиценци и пратеће услуге:

1. за испоруку нових SAP софтверских лиценци вршиће се након испоруке на следећи начин:

Једна фаза извршења Износ

1.

(*навести назив фазе и износ из понуде.* *Збир мора* *бити једнак укупној цени за ову позицију)*

1. за услуге закупа SAP HEC инфраструктуре

Једна фаза извршења Износ

1.

(*навести назив фазе и износ из понуде.* *Збир мора* *бити једнак укупној цени за ову позицију)*

Фактурисање уговорене цене извршиће се у динарској противвредности на дан настанка пореске обавезе према средњем курсу динара у односу на евро (према курсу Народне банке Србије) а плаћање ће се извршити према средњем курсу динара у односу на евро на дан плаћања, на укупан износ накнаде (са ПДВ-ом). Продавац је обавезан да на рачуну наведе износ у еурима и прерачун у динаре према курсу НБС на дан настанка пореске обавезе.

Рачун мора бити достављен на адресу Купца: Јавно предузеће „Електропривреда Србије“ Београд, Улица Масарикова 1-3, са обавезним прилогом Документа (извештаја/записника/протокола) о квантитативном и квалитативном пријему добара/услуга за сваку појединачну фазу пројекта.

**РОК ЗА ИЗВРШЕЊЕ ИСПОРУКЕ ДОБАРА И ПРАТЕЋИХ УСЛУГА**

Члан 4.

Рок за испоруку софтвера, односно софтверских лиценци из Табеле 2. техничке спецификације, која као Прилог 2. чини саставни део овог Уговора износи 30 (словима: тридесет) дана од дана ступања уговора на снагу .

Услугa произвођачког одржавања софтвера почиње датумом испоруке лиценци и уговара се закључно са 31.12.2018. године. Ова услуга се пружа без надокнаде.

Услуга закупа SAP HEC инфраструктуре почиње до 60 (словима: шездесет) дана од дана ступања уговора на снагу и траје 12 (словима: дванаест) месеци .

**СОФТВЕРСКE ЛИЦЕНЦE**

Члан 5.

Продавац је дужан да oмoгући Купцу да користи купљене софтверске лиценце под условима дефинисаним софтверском лиценцом, односно Купац уплатом уговорене цене стиче право трајног коришћења софтверских лиценци и резултата добијених коришћењем предметних софтверских лиценци, без икакве додатне посебне накнаде Продавац и без предметног, просторног и временског ограничења, и нема право преноса на треће правно лице.

Право коришћења софтверских лиценци почиње од дана добијања права нa софтверску лиценцу, овде названо „Датум почетка права нa лиценцу“, без обзира нa начин испоруке, односно да ли су софтверске лиценце послате рaниje или су преузете сa сервера. Продавац се обавезује да датум почетка права на софтверску лиценцу буде највише до 3 (словима: три) радна дана после датума испоруке.

Купац је дужан да Продавцу достави Захтев за инстaлaциjу (адресе, контакте и техничке податке потребне да се испорука релевантних верзија софтверских лиценци и услуга закупа SAP инфраструктуре реализује) за сваку фазу испоруке.

Члан 6.

Купац се обавезује да користи само oдрeђeни тип, метрику и количину за софтверске лиценце, све у складу сa Прилогом 9. овог Уговора. Уколико Купац не користи читав функционални обим и количину прибављене овим Уговором, уговорена вредност из става 3. члана 2. oстaje непромењена.

Купац има право коришћења софтверских производа у свему у складу са овим Уговором, Прилогом 8. (Опште одредбе и услови произвођача софтвера) и Прилогом 9. (Општи списак типова софтверских лиценци и правила коришћења), који су саставни део овог Уговора.

Продавац има право да извршава редовне провере лицeнци за софтвер.

Члан 7.

Jeзик комуникације у реализацији уговора je српски. Сви документи који се односе на извршење уговорених обавеза су нa српском језику. Техничка документација може бити приложена на енглеском језику.

**ПРИЈЕМ ПРОЈЕКТНИХ ИСПОРУКА**

Члан 9.

Продавац се обавезује да са испоруком Добара и извршењем пратећих услуга, почне најкасније у року од 7 (словима: седам) дана од дана ступања Уговора на снагу.

Финални квантитативни и квалитативни пријем предмета Уговора, односно испоруке нових SAP софтверских лиценци са услугама произвођачког одржавања софтвера за SAP софтверске лиценце без накнаде, услуга закупа SAP HEC инфраструктуре, потврђује се Записником о пријему софтверских лиценци, који уговорне стране сачињавају по завршетку последње испоруке по уговору.

**УГОВОРНА КАЗНА**

Члан 10.

У случају прeкoрaчeњa рoкa из члана 4. овог Уговора кривицом Продавца , Продавац je дужан да Купцу плати накнаду за кашњење од 0,2% дневно за сваки дан кашњења, a највише до 10% укупно уговорене вредности без oбрaчунaтoг ПДВ-а.

Плаћање накнаде из става 1. овог члана доспева у року од 10 (десет) радних дана од дана достављања фактуре Продавцу од стране Купца за плаћање накнаде за кашњење.

Уколико Купац услед кашњења из става 1. овог члана, претрпи штету која је већа од износа тих пенала, има право на накнаду разлике између претрпљене штете у целости и исплаћених пенала.

**ГАРАНТНИ ПЕРИОД**

Члан 11.

Гарантни период за испоручени софтверске лиценце износи најмање 1 (словима: једну) годину од дана испоруке софтвера, односно од датума Записника о пријему софтверских лиценци, што је укључено у цену.

У гарантном периоду Продавац је дужан да, на позив овлашћеног лица Купца у року не дужем од 8 (словима: осам) дана отклони све недостатке (грешке у програмском коду) који су постојали у тренутку примопредаје софтверских лиценци, на основу писаног доказа Купца који садржи информације потребне за утврђивање недостатка.

Продавац ће пружити помоћ Купцу у успостављању ефективне функције одржавања лиценци. Ово ће подразумевати и обуку у оперативним и процедуралним аспектима одржавања лиценци и методу заједничког рада са Продавцем. Ова могућност интерне техничке подршке ће бити прва тачка за сву подршку питањима корисника Купца. Ово ће такође бити главни интерфејс између Купца и Продавца за питања одржавања лиценци.

**СРЕДСТВА ФИНАНСИЈСКОГ ОБЕЗБЕЂЕЊА**

Члан 12.

Продавац је дужан да у тренутку закључења Уговора, а најкасније у року од 10 (словима: десет) дана од дана обостраног потписивања Уговора од законских заступника уговорних страна, као одложни услов из члана 74. став 2. Закона о облигационим односима („Сл. лист СФРЈ“ бр. 29/78, 39/85, 45/89 – одлука УСЈ и 57/89, „Сл.лист СРЈ“ бр. 31/93 и „Сл. лист СЦГ“ бр. 1/2003 – Уставна повеља), као средство финансијског обезбеђења за добро извршење посла преда Купцу банкарску гаранцију за добро извршење посла.

Продавац је дужан да Купцу достави неопозиву, безусловну (без права на приговор) и на први писани позив наплативу банкарску гаранцију за добро извршење посла у износу од 10% вредности уговора без ПДВ.

Банкарска гаранција мора трајати најмање 30 (словима: тридесет) календарских дана дуже од рока одређеног за коначно извршење посла.

Ако се за време трајања Уговора промене рокови за извршење уговорне обавезе, важност банкарске гаранције за добро извршење посла мора да се продужи.Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова.

Купац ће уновчити дату банкарску гаранцију за добро извршење посла у случају да Продавац не буде извршавао своје уговорне обавезе у роковима и на начин предвиђен уговором.

Уколико се средство финансијског обезбеђења не достави у остављеном року, сматраће се да је Продавац одбио да закључи Уговор, осим уколико у наведеном року у потпуности није испунио своју уговорну обавезу.

У случају да је пословно седиште банке гаранта у Републици Србији у случају спора по овој Гаранцији, утврђује се надлежност суда у Београду и примена материјалног права Републике Србије.

У случају да је пословно седиште банке гаранта изван Републике Србије у случају спора по овој Гаранцији, утврђује се надлежност сталне арбитраже при ПКС уз примену Правилника ПКС и процесног и материјалног права Републике Србије.

У случају да Продавац поднесе банкарску гаранцију стране банке, Продавац може поднети гаранцију стране банке само ако је тој банци додељен кредитни рејтинг.

Члан 13.

Приликом потписивања Записника о пријему софтверских лиценци, Продавац је дужан да Купцу достави банкарску гаранцију за отклањање недостатака у гарантном року, и то неопозиву, безусловну, наплативу на први писани позив без права приговора, банкарску гаранцију за отклањање недостатка у гарантном року, са роком важности 1 (словима: једне) године плус 5 (словима: пет) дана од датума Записника о финалном пријему, у износу од 5% уговорене вредности без ПДВ која је наведена у ставу 1. члана 2. Уговора, на коју се примењују одредбе Једнобразних правила за гаранцију на позив, ревизија 2010. године (URDG 758) Међународне Трговинске коморе у Паризу, којом банка Гарант гарантује да ће Купцу платити укупан износ по пријему првог позива Купца у писаној форми и изјаве у којој се наводи да Продавацније извршио своје обавезе према Уговору, за отклањање недостатака у гарантном року. У случају да је пословно седиште банке гаранта у Републици Србији у случају спора по овој Гаранцији, утврђује се надлежност суда у Београду и примена материјалног права Републике Србије.

У случају да је пословно седиште банке гаранта у Републици Србији у случају спора по овој Гаранцији, утврђује се надлежност суда у Београду и примена материјалног права Републике Србије.

Уколико је пословно седиште банке гаранта изван Републике Србије, у случају спора по овој Гаранцији, уговара се надлежност сталне арбитраже при Привредној комори Републике Србије, са местом рада Арбитраже у Београду уз примену њеног Правилника и процесног и материјалног права Републике Србије.

Ако Продавац поднесе гаранцију стране банке, та банка мора имати додељен кредитни рејтинг .

Банкарска гаранција ће се сматрати неисправном уколико не садржи све напред наведене елементе.

**ИНТЕЛЕКТУАЛНА СВОЈИНА**

Члан 14.

Овим Уговором Продавац гарантује Купцу да је власник и/или искључиви носилац права интелектуалне својине над предметним информационим системом, и да ће заштитити сва права Купца у случају евентуалних захтева трећих лица по основу ауторског права и права интелектуалне својине.

Продавац, који користи интелектуалну својину трећих лица (без обзира о каквој врсти интелектуалне својине је реч), гарантује Купцу да је носилац права или да има законито право на коришћење и/или употребу такве интелектуалне својине.

Одговорност за повреду заштићених права интелектуалне својине трећих лица, у целости сноси Продавац .

На све што није предвиђено овим Уговором, а тиче се предмета Уговора, примењиваће се одредбе Закона о ауторским и сродним правима ("Сл. гласник РС", бр. 104/2009, 99/2011 и 119/2012 и 29/2016-Одлука УС) и ЗОО.

**ПРАЋЕЊЕ РЕАЛИЗАЦИЈЕ УГОВОРА**

Члан 15.

Лица задужена за праћење реализације уговора су:

За Купца: \_\_\_\_\_\_\_\_\_\_\_\_\_\_\_\_\_; е-mail\_\_\_\_\_\_\_\_\_\_\_\_\_\_\_\_

За Продавца: \_\_\_\_\_\_\_\_\_\_\_\_\_\_\_\_\_; е-mail\_\_\_\_\_\_\_\_\_\_\_\_\_\_\_\_

Овлашћења и дужности овлашћених представника за праћење реализације овог Уговора су да:

- сачине, потпишу и верификују Записнике о извршеним испорукама;

- извршавају и друге дужности везане за реализацију предмета овог Уговора, по потреби.

**ПОВЕРЉИВОСТ ПОДАТАКА**

Члан 16.

Продавац и извршиоци који су ангажовани на извршавању активности које су предмет овог Уговора, дужни су да чувају поверљивост свих података и информација садржаних у документацији, извештајима, предрачунима, техничким подацима и обавештењима, до којих дођу у вези са реализацијом овог Уговора и да их користе искључиво за обављање те услуге, а у складу са Уговором о чувању пословне тајне и поверљивих информација који је Прилог број 7 уз овај Уговор.

Информације, подаци и документација које је Купац доставио Продавцу у извршавању предмета овог Уговора, Продавац не може стављати на располагање трећим лицима, без претходне писане сагласности Купца.

**РЕШАВАЊЕ СПОРОВА**

Члан 17.

Уговорне стране су сагласне да све евентуалне спорове по основу овог Уговора реше споразумно у духу добре пословне сарадње. Уколико у томе не успеју формираће се Комисија коју ће сачињавати представници обе Уговорне стране и један заједнички представник, а уколико се ни тада не реши евентуални спор, уговара се надлежност стварно надлежног суда у Београду / (Сталне арбитраже при Привредној комори Србије са местом арбитраже у Београду, уз примену њеног Правилника [*напомена: коначан текст у Уговору зависи од тога да ли је изабран домаћи или страни Испоручилац добара*]).

**ИЗМЕНЕ ТОКОМ ТРАЈАЊА УГОВОРА**

Члан 18.

Купац може након закључења овог Уговора без спровођења поступка јавне набавке да повећа обим предмета набавке до лимита прописаног чланом 115. став 1. Закона , или да продужи рок извршења предметне услуге уколико су узроци кашњења на страни Купца о чему се прави одговарајући записник потписан од стране овлашћеног лица Купац и Продавац.

Након закључења уговора о јавној набавци Купац може да дозволи промену рока испоруке добара који су предмет овог Уговора, као и других битних елемената уговора у случају наступања околности које онемогућавају или отежавају извршење уговорних обавеза једне или друге уговорне стране а које се односе на обезбеђење техничких предуслова за поједине фазе имплементације.

У случају да се изменом уговора мења цена, као цена узимају се понуђене јединичне цене за наведене услуге и добра, дате у Прилогу 4. овог Уговора.

У вези са наведеним Купац ће донети Одлуку о измени уговора која садржи податке у складу са Прилогом 3Л Закона о јавним набавкама и у року од 3 (словима: три) дана, од дана доношења, исту објавити на Порталу јавних набавки, као и доставити Извештај Управи за јавне набавке и Државној ревизорској институцији.

**НАКНАДА ШТЕТЕ**

Члан 19.

Продавац је у складу са ЗОО одговоран за штету коју је претрпео Купац неиспуњењем, делимичним испуњењем или задоцњењем у испуњењу обавеза преузетих овим Уговором.

Уколико Купац претрпи штету због чињења или нечињења Продавца и уколико се Уговорне стране сагласе око основа и висине претрпљене штете, Продавац је сагласан да Купац исту накнади, тако што Купац има право на наплату накнаде штете без посебног обавештења Продавца уз издавање одговарајућег обрачуна са роком плаћања од 15 (словима: петнаест) дана од датума издавања истог.

Ниједна Уговорна страна неће бити одговорна за било какве посредне штете и/или за измаклу корист у било ком виду, које би биле изван оквира непосредних обичних штета, а које би могле да проистекну из или у вези са овим Уговором, изузев уколико је у питању груба непажња или поступање изван професионалних стандарда за ову врсту испорука на страни Продавца .

Наведена ограничавања/искључивања одговорности се не односе на одговорност било које Уговорне стране када се ради о кршењу обавеза у вези са чувањем пословних тајни, као и у вези са поштовањем права интелектуалне својине из члана 14. овог Уговора.

**РАСКИД УГОВОРА**

Члан 20.

Ако Продавац не испуни овај Уговор, или ако не буде квалитетно и о року испуњавао своје обавезе, или, упркос писмене опомене Купца, крши одредбе овог Уговора, Купац има право да констатује непоштовање одредби Уговора и о томе достави Продавцу писану опомену.

Ако Продавац не предузме мере за извршење овог Уговора, које се од њега захтевају, у року од 8 (словима: осам) дана по пријему писане опомене, Купац може у року од наредних 5 (словима: пет) дана да једнострано раскине овој Уговор по правилима о раскиду Уговора због неиспуњења и наплати меницу за добро извршење посла.

Уколико је до раскида Уговора дошло кривицом једне Уговорне стране, друга страна има право на накнаду штете и измакле добити по општим правилима облигационог права.

**ВИША СИЛА**

Члан 21.

У случају више силе – непредвиђених догађаја ван контроле Уговорних страна, који спречавају било коју Уговорну страну да изврши своје обавезе по овом Уговору – извршавање уговорених обавеза ће се прекинути у оној мери у којој је Уговорна страна погођена таквим догађајем и за време за које траје немогућност извршења уговорних обавеза услед наступања непредвиђених догађаја, под условом да је друга Уговорна страна обавештена, у року од 3 (словима: три) радна дана о наступању више силе.

У случају наступања више силе, уговорне стране могу уговорити продужење рока извршења за оно време за које је настало кашњење у извршавању уговорних обавеза, проузроковано вишом силом.

У случају из претходног става овог члана Уговора Купац ће поступати у складу са чланом 115. став 2. и 5. Закона.

Свака Уговорна страна сноси своје трошкове, који настану у периоду трајања више силе, односно за период мировања уговора услед дејства више силе, за који се продужава рок важења Уговора.

Уколико виша сила траје дуже од 30 (словима: тридесет) дана, било која Уговорна страна може да раскине овај уговор у року од 15 (словима: петнаест) дана, уз доставу писаног обавештења другој Уговорној страни о намери да раскине Уговор.

**СТУПАЊЕ УГОВОРА НА СНАГУ**

Члан 22.

Овај Уговор се сматра закљученим када га потпишу законски заступници Уговорних страна, а ступа на снагу када Продавац у складу са роковима из члана 12. овог Уговора достави средство финансијског обезбеђења за добро извршење посла.

Овај уговор важи до обостраног испуњења Уговорних обавеза.

**ЗАВРШНЕ ОДРЕДБЕ**

Члан 23.

Неважење било које одредбе овог Уговора неће имати утицаја на важење осталих одредби уговора, уколико битно не утиче на реализацију овог уговора.

Члан 24.

На односе Уговорних страна, који нису уређени овим Уговором, примењују се одговарајуће одредбе ЗОО и других закона, подзаконских аката, стандарда и техничких норматива Републике Србије – примењивих с обзиром на предмет овог Уговора.

Члан 25.

Уколико у току трајања обавеза из овог Уговора дође до статусних промена код Уговорних страна, права и обавезе прелазе на одговарајућег правног следбеника.

Након закључења и ступања на правну снагу овог Уговора, Купац може да дозволи, а Продавац је обавезан да прихвати промену Уговорних страна због статусних промена код Купца.

Члан 26.

Ниједна Уговорна страна нема право да неку од својих права и обавеза из овог Уговора уступи, прода нити заложи трећем лицу без претходне писане сагласности друге Уговорне стране.

Члан 27.

Саставни део овог Уговора су следећи прилози:

Прилог 1. Конкурсна документација (шифра са Портала ЈН\_\_\_\_),

Прилог 2. Техничка спецификација и обухват пројекта

Прилог 3. Понуда број \_\_\_\_\_\_\_\_\_ од \_\_\_\_\_\_\_

Прилог 4. Образац Структура цене

Прилог 5. Споразум о заједничком наступу број \_\_\_\_\_\_\_\_\_ од

Прилог 6. Средства финансијског обезбеђења

Прилог 7. Уговор о чувању пословне тајне и поверљивих информација

Прилог 8. Опште одредбе и услови произвођача софтверских лиценци (биће преузето из понуде)

Прилог 9. Општи списак типова софтверских лиценци и правила коришћења (биће преузето из понуде)

Прилог 10. Општи услови пружања произвођачке подршке за софтверске лиценце (биће преузето из понуде)

Прилог 11. Општи услови пружања услуга закупа SAP HEC инфраструктуре (биће преузето из понуде)

Члан 28.

Својим потписима на овом Уговору, Уговорне стране потврђују да овај Уговор представља консензус њихових слободно изражених воља, као да ће све међусобне договоре сачињавати искључиво у писаној форми, док усмени договори не обавезују.

Све евентуалне измене и допуне овог Уговора са прилозима, биће искључиво у писаној форми анекса уговора.

Члан 29.

Уговор je сачињен и пoтписaн у 6 (словима: шест) идeнтичних примeракa од кojих свака страна задржава по 3 (словима: три) примерка.

КУПАЦ ПРОДАВАЦ

Јавно предузеће

„Електропривреда Србије“ Београд

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Милорад Грчић име и презиме

в.д. директора функција